Когато става дума за обзавеждане на кухнята, едно от най-важните неща, които трябва да имате предвид, е материалът, от който са изработени шкафовете и термоплотът.
Има няколко вида материали, от които да избирате. Един от тях е масивът. Шкафовете от дървен масив са най-дълготрайни и най-издръжливи. Освен това придават на целия дизайн на кухнята „тежест“ в сравнение с материали като ПДЧ например.
Единственият им недостатък е, че масивът е доста скъп. Също така е много по-тежък от другите видове материали, което може да представлява пречка, ако искате да се местите.
Кухненските шкафове от МДФ са чудесна алтернатива. Това е материал, който се получава от сухо пресоване на дървесина посредством високи температури. Резултатът е хомогенна структура, която е изключително фина.
Има и по-евтин вариант – ПДЧ. Този материал също се получава от смляна дървесина, която е слепена със синтетична смола. Мебелите от ПДЧ са най-разпространени поради достъпната си цена. Недостатъкът им е обаче е, че не са толкова издръжливи, колкото МДФ или масив.